Els cementeris de Sagunt i del Port de Sagunt adoptaran un nou horari intensiu amb motiu de “Tots Sants”
27 d’octubre 2017

![Imagen 1](/media/3e3h0om4/45cementerio.jpg)![Imagen 2](/media/1mphdwk1/45c_puerto-de-sagunto_cementerio0021.jpg)

Els cementeris de Sagunt i del Port de Sagunt adoptaran un nou horari intensiu amb motiu de la festivitat de “Tots Sants” perquè els veïns i veïnes disposen de més temps per a visitar-los. Des de demà 28 d'octubre i fins al dimarts 1 de novembre, els cementeris estaran oberts de 08.00 a 18.00 hores de forma ininterrompuda.

El departament de Sanitat de l'Ajuntament de Sagunt informa a la ciutadania de l'ampliació dels horaris i, a més, l'Ajuntament de Sagunt posarà a disposició de la població autobusos gratuïts als cementeris el dia 1 de novembre. Els autobusos funcionaran de 09.00 a 18.00 hores, i el recorregut és el següent:

\- L'autobús de Sagunt eixirà a les hores en punt i a la mitja de l'asil, amb direcció al cementeri, amb el recorregut habitual de: Asil, carrer Terol, Camí Real, cementeri, av. País Valencià, carrer Horts, plaça Cronista Chabret, av. Doctor Palos, asil.

\- L'autobús del Port de Sagunt ho farà a les hores en punt i a la mitja des del Cementeri i amb el recorregut habitual de: cementeri, av. Arquitecte Alfredo Simón, av. Mediterrani, av. 9 d'Octubre, av. Hispanitat, carrer Azorín, cementeri.

També se celebraran dues misses en record dels difunts i difuntes. Seran el dia 1 de novembre a les 12.00 hores en el cementeri de Sagunt i a les 16.00 hores en el del Port de Sagunt.

*   [](http://www.facebook.com/sharer.php?u=https://aytosagunto.es/va/actualitat/els-cementeris-de-sagunt-i-del-port-de-sagunt-adoptaran-un-nou-horari-intensiu-amb-motiu-de-tots-sants/ "Facebook")
*   [](http://twitter.com/share?url=https://aytosagunto.es/va/actualitat/els-cementeris-de-sagunt-i-del-port-de-sagunt-adoptaran-un-nou-horari-intensiu-amb-motiu-de-tots-sants/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/els-cementeris-de-sagunt-i-del-port-de-sagunt-adoptaran-un-nou-horari-intensiu-amb-motiu-de-tots-sants/ "Linked In")
*   [](mailto:?body=https://aytosagunto.es/va/actualitat/els-cementeris-de-sagunt-i-del-port-de-sagunt-adoptaran-un-nou-horari-intensiu-amb-motiu-de-tots-sants/)